Neil Masters

Neil Bradley Masters (født 25. mai 1972 i Ballymena i Nord-Irland) er en nordirsk tidligere fotballspiller.

Masters startet karrieren hos  på den engelske sydkysten. Sammen med lagkamerat Paul Mitchell dro han i juni 1991 på utlån til , som hadde engelske Mike Speight som trener. Masters ble i Moss ut den norske sesongen og fikk under tiden med seg åtte seriekamper og to cupkamper for klubben.

Masters fikk sitt gjennombrudd for Bournemouth i 1992/93-sesongen på det tredje nivået i det engelske ligasystemet. Han markerte seg som en venstreback med et kraftfullt og presist venstreben. Prestasjonene hans vekket interesse fra større klubber, og i desember 1993 betalte  £500 000 for å sikre seg hans tjenester. Hos Wolverhampton ankom han en klubb med ambisjoner om å rykke opp til Premier League. Oppholdet hos Wolverhampton ble imidlertid preget av skader. Fasiten etter de to første sesongene i klubben var ni opptredener i ligaen. Graham Taylor ble ansatt som klubbens trener i 1994. Taylor gikk fort lei av skadeproblemene til Masters, og tilbød ham for salg i 1995. Masters responderte på Taylors mangel på tillit til ham ved å trene seg tilbake til toppform. Masters gjenvant Taylors tillit, og var tilbake i lagoppstillingen i 1995/96-sesongens tre første seriekamper. s landslagstrener Bryan Hamilton lot seg tilstrekkelig imponere til å innkalle ham for første gang til A-landslagstroppen. Masters eneste opptreden i landslagsdrakten hadde vært på U17-landslaget. Etter tap for  i siste landskamp, var Masters ment å spille fra start i EM-kvalifiseringskamp borte mot  på bekostning av Steve Morrow. Masters pådro seg imidlertid en skade i en seriekamp mot  som ikke bare spolerte hans muligheter til å oppleve spill på A-landslagsnivå, men også ble hans siste kamp for Wolverhampton. Da Masters på våren 1997 ble spilleklar etter skadeoppholdet, flyttet han videre til  for en mindre sum. Han måtte vente til august med å debutere for Gillingham. Også oppholdet hos Gillingham ble preget av skader. Han fikk bare med seg 11 seriekamper for Gillingham før han i mars 1999 ble løst fra kontrakten etter ti måneder på sidelinjen med skade.

Til tross for alle skadene, ga ikke Masters opp fotballkarrieren. Han hadde pleiet kontakter fra låneoppholdet hos Moss, og overbeviste lagets trener Knut Torbjørn Eggen tilstrekkelig til at han fikk kontrakt foran 2001-sesongen.

Hans sønn James Bradley Masters har også spilt fotball på seniornivå for Moss Fotballklubb, og var en stund tilknyttet ungdomsavdelingen til .

Spillerstatistikk

Referanser

Kilder

Eksterne lenker 
 

Nordirske fotballspillere
Fotballspillere for AFC Bournemouth
Fotballspillere for Moss FK
Fotballspillere for Wolverhampton Wanderers FC
Fotballspillere for Gillingham FC
Utenlandske fotballspillere i Norge